
         REPUBLIKA HRVATSKA
       VARAŽDINSKA  ŽUPANIJA
             OPĆINA VIDOVEC
              Općinski načelnik

KLASA: 110-01/25-01/01
URBROJ: 2186-10-02/1-26-12
Vidovec, 10. srpnja 2026.

Na temelju članka 47. Statuta Općine Vidovec ("Službeni vjesnik Varaždinske županije“, broj 20/21), a u svezi članka 3. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19, 17/25) i odredbi Zakona o radu („Narodne novine“, broj 93/14, 127/17, 98/19, 151/22, 46/23, 64/23), općinski načelnik dana 10. srpnja 2026. godine donosi

PRAVILNIK O 2. IZMJENAMA  I DOPUNAMA
PRAVILNIKA O RADU


Članak 1.
U Pravilniku o radu („Službeni vjesnik Varaždinske županije“ 33/25  i 67/25– dalje u tekstu: Pravilnik) članak 7. stavak 2. mijenja se i glasi: 

"(2) Ako službenik, odnosno namještenik radi prekovremeno, ukupno trajanje rada ne smije biti duže od 50 sati tjedno, niti duže od 180 sati godišnje.".

Članak 2.
U članku 11. stavak 5. se mijenja i glasi: 

"(5) Na temelju plana korištenja godišnjeg odmora pročelnik upravnog odjela za službenike i namještenike, a općinski načelnik za pročelnika donosi odluku kojom se utvrđuje ukupno trajanje godišnjeg odmora određenog na način propisan odredbom članaka 12. i 13. ovoga Pravilnika, te vrijeme korištenja godišnjeg odmora.".

Stavak 11.briše se.

Članak 3. 
U članku 13. stavku 1. točka 1. mijenja se i glasi:

"1. s obzirom na složenost poslova 
- radna mjesta I. i II. kategorije 							4 dana
- radna mjesta III. kategorije, potkategorija stručni suradnik i viši referent 	3 dana
- radna mjesta III. kategorije, potkategorija referent 				2 dana
- radna mjesta IV. kategorije  - 1. razine (SSS) 					2 dana 
- radna mjesta IV. kategorije  - 2. razine (NSS ili OŠ) 			  	  1 dan"


Članak 4.
U članku 16. stavak 3. mijenja se i glasi:

"(3) Prvi dio godišnjeg odmora u odluci iz članka 11. stavka 5. mora biti jasno određen i to u trajanju od najmanje 2 tjedna neprekidno (10 radnih dana) i mora se koristiti tijekom kalendarske godine za koju službenik odnosno namještenik ostvaruje pravo na godišnji odmor, dok se za ostatak godišnjeg odmora u odluci određuje samo broj preostalih dana i službenik odnosno namještenik može koristiti te preostale dane godišnjeg odmora u dogovoru s pročelnikom, u skladu s potrebama upravnog odjela, s time da ga mora iskoristiti najkasnije do 30. lipnja iduće godine.".

Stavak 6. briše se.

Dosadašnji stavci 7. i 8. postaju stavci 6. i 7. 

Članak 5.
U članku 37. iza stavka 1. dodaje se novi stavak 2. koji glasi:

"(2) Za sate rada za koje službenik ili namještenik ostvaruje pravo na više dodataka iz stavka 1. ovoga članka, svaki se dodatak obračunava na osnovnu plaću za te sate rada, a tako obračunati dodaci međusobno se zbrajaju.“.

Članak 6.
U članku 48. stavak 2. mijenja se i glasi:

"(2) Službenik i namještenik ostvaruje pravo na naknadu troškova prijevoza na posao i s posla uz uvjet odrađenog najmanje jednog radnog dana u mjesecu.".

Stavak 3. briše se.
Članak 7.
U članku 56. riječi „jednom u tri godine“ mijenjaju se riječima „jednom u dvije godine“.

Članak 8.
U cijelom tekstu Pravilnika riječ „načelnik“ u odgovarajućem padežu zamjenjuje se riječima „općinski načelnik“ u odgovarajućem padežu.

Članak 9.
Ove Izmjene i dopune Pravilnika stupaju na snagu osmog dana od dana objave u „Službenom vjesniku Varaždinske županije“.
OPĆINSKI NAČELNIK
                                                                                                                  Bruno Hranić

